Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 24. travnja 2011.

16(71)2011.

Evanđelje Iv 20,1-9
Trebalo je da Isus ustane od mrtvih.
Čitanje svetog Evanđelja po Ivanu
Prvog dana u tjednu rano ujutro, još za mraka, dođe Marija Magdalena na grob i opazi da je kamen s groba dignut. Otrči stoga i dođe k Šimunu Petru i drugom učeniku, kojega je Isus ljubio, pa im reče: »Uzeše Gospodina iz groba i ne znamo gdje ga staviše.«
Uputiše se onda Petar i onaj drugi učenik i dođoše na grob. Trčahu obojica zajedno, ali onaj drugi učenik prestignu Petra i stiže prvi na grob. Sagne se i opazi povoje gdje leže, ali ne uđe. Uto dođe i Šimun Petar koji je išao za njim i uđe u grob. Ugleda povoje gdje leže i ubrus koji bijaše na glavi Isusovoj, ali nije bio uz povoje, nego napose svijen na jednome mjestu.
Tada uđe i onaj drugi učenik koji prvi stiže na grob i vidje i povjerova. Jer oni još ne upoznaše Pisma da Isus treba da ustane od mrtvih.
Riječ Gospodnja.

USKRSNUĆE
i novi život nam se daruju ovdje i sada, u ovom bogoslužju. To je kao da bi Bog mnogim svijećama koje gore ove noći ili koje mi držimo u rukama - u nama zapalio svjetlo koje se iznova obnavlja i pojačava u svakom bogoslužju, posebno nedjeljnom. Molitva i bogoslužje su nadnaravna događanja. Bog nas podiže da mi budemo malo bliže njemu. Boga osjećati daje snagu.
——————————————-
U ime naše Franjevačke zajednice fratara i sestara svim našim dragim vjernicima koji dolaze u našu crkvu i Franjevački samostan sv. Frane u Zadru:
SRETAN USKRS!

Uskrs 2011
Ozračje ovoga Uskrs je osjećaj gladi i žeđi za novom nadom. Nju jedino može ponuditi Uskrsli. Koliko god nekima izgleda uzaludan život po Kristu, nam vjernicima on je jedina nada.
Korizma i Uskrs, Muka, patnja i radost obilježavaju ono što skupno slavimo. Nisu li oni slike naših života i sudbina. Svatko u njima može iščitati osobnu i kolektivnu sudbinu. Tko svoj život ne prepozna u Kristu taj i ne zna što je život.
Muka je preduvjet uskrsa. Križ i sve ono što je vezano uz križ je naš spas. Isusovo umiranje na križu, poniranje u patnju i izgubljenost, silazak do samoga pakla i natrag u uskrsno jutro slika je naših života. To je poruka za svakoga čovjeka i svako vrijeme.
Brojni simboli vazmenoga trodnevlja: voda, vatra, svijeća upućuje na onoga koji je svijetu ponovo donio budućnost. Hvalospjev uskrsnoj svijeći, „Exultet“, poziva nebo i zemlju da se ujedine u radosti Kristova uskrsnuća.
Krist zna kako je teško pokrenuti čovjeka, promijeniti ga. Ipak ustrajava oko čovjeka, oko svakoga od nas da se ne izgubimo da ne propadnemo. Ne smijemo se umoriti ni klonuti. Ovih dana se u Hrvatskom narodu živi pesimizam i malodušnost. Osjećamo se popljuvani. Drugi nam govore da nema izlaska iz krize. Kako dati čovjeku nadu ako mu govoriš da neće naći posao? Ako smo svi kriminalci lupeži nema nam spasa.
Naše su generale osudili a s njima i cijelu našu samoobranu u Domovinskom ratu. Moćnici su se ponijeli poput Pilat, Jude, i Velikoga vijeća. A mi se razbježali i počeli međusobno optuživati. To je opasnije od vanjske osude.
Crkva je predložila molitvu. Ismijana je. Nismo mi vjernici naivni da iz Isusova slučaja ne znamo da pravda na zemlji uvijek ne pobjeđuje, da je pravednik često popljuvan a moćnik slijep za istinu. To je dio spasenjske dogme. To ne znači da smo mi bezgrješni ali što je previše, previše.
Ali mi i dalje molimo i nadamo se. Mi živimo od Uskrsa. Znamo da je Uskrs smisao i cilj čovjek i svijeta. Inače bi bili samo bića za smrt, ili prema smrti kako reče filozof. Za nas je čovjek postojanje za Uskrs i prema Uskrsu. Bez Uskrsa bi smrt zavladala svijetom.
Od čega bi živio čovjek, čemu bi se nadao?
Sva ljudska pitanja i sve zagonetke ne daju se riješiti bez nada da život nije utaman. Kad nas sve ostavi nada se ne da ili kako reče Sv. Pavao „Nada ne postiđuje“ (Rim 5,5) Zato živimo od vjere u Uskrs. Nju osobito snažno osjetimo kada sami siđemo nad pakao ljudskih grijeha ili ljudskih nemoći.
Poput potoka žive vode uskrsna radost žuborim među bez životnim stabljikama i gle, one ožive. Tako je i s nama. Kroz nadu se ponovo vraća život i mi stresamo strah, depresiju, bezvoljnost i počinjemo graditi iznova. Osjećamo da možemo. Poput bolesnika koji je ozdravio. Stoga svakom preplašenom i beznadnom srcu dovikujemo: Krist je pobijedio smrt i ti s njim. Raduj se! I ti koji nemaš poslao ili nisi za nj plaćen, i ti koji si bolestan i ostavljen, i ti kome ne uspijeva ništa. Ti si dio te pobjede.
Svoj braći provincije sv. Jeronima, svim dragim prijateljima i dobročiniteljima, svim ljudima dobre volje želim Sretan Uskrs! Felix Alleluia!
fra Josip Sopta, provincijal

Uskrs godine A (Iv 20,1-9)
Popričesna meditacija
Vjerujem u Isusa, čovjeka za druge, prijatelja siromašnih i grješnih, onoga koji je imao za svakoga ljubavi i milosrđa. Vjerujem da je taj Isus uskrsnuo, ne zato da pobjednički vlada, već da oživi moje nade. I sve je to dar ovog jedinstvenog dana – Uskrsa.
Radujem se stoga znakovima Uskrsa: uskrsnoj svijeći, blagoslovljenoj vodi, blagoslovljenoj hrani koja se blaguje u domovima u povezanosti s novim životom.
I vjerujem da je moguće da svjetlo Kristova uskrsnuća zasja i danas u svemu što čovjek upravo danas živi: Jer Krist danas živi u meni, u Crkvi, u svakome od nas, jer smo u njegovo uskrsnuće ugrađeni.
Gospodine, molim Te, dođi k meni pa makar i bila zatvorena vrata moga srca. Ti si tako došao svojim učenicima kada su zatvoreni, u strahu od Židova, čekali što će se dogoditi. A dogodio si se Ti i preplavio ih uskrsnom radošću. Obdari me milošću da i ja budem apostol Tvoga uskrsnuća u današnjem svijetu! Priredio: Dario Miletić

Pozivamo Vas dragi vjernici da pomognete akciju naših mladih koji u klaustru imaju svoj štand na kojemu možete uzeti razne suvenire koje su sami izradili predvođeni s. Laudom. Dobivena sredstva idu z školovanje djece u Misiji Kimbulu koju vodi naš fra Ilija Barišić. Mladi će imati štand u klaustru. Hvala Gradu koji im je omogućio izložiti štand na Narodnom trgu.
Do sada su kroz ovu Korizmu prikupili 11.150 KN
Unaprijed hvala. Fra Drago

fra Ilija Barišić piše:
Ustrajna Vjernost Tvog učenika Ivana, Iskreno Pokajanja i Suze Petra To će biti Tvije Uskrsnuće u meni i moj Uskrs po Tebi „Mir vama! Kao što mene posla Otac i ja šaljem vas“. To rekavši, dahne u njih i kaže im:“Primite Duha Svetoga“. Uskrsli Kriste koji si Sin Oca i Brat čovjeka, Ti i samo Ti, uvodi me u Zagrljaj Oca i u službu brata čovjeka koji nadopunja Tvoju Muku
SRETAN USKRS 2011 I TRAJNI ŽIVOTNI ALELUJA Žele Vama i svim Dobročiniteljima, Kumama i Kumovima, svim Prijateljima i Moliteljima, odani i zahvalni Katekumeni i Kršćani, ovogodišnji odrasli Novokrštenici (76), te Učenici i Đaci – Kumčad posebno, Vjeroučitelji i Svećenici Misije Kimbulu. Jednodušno postojani u Molitvi sa Marijom, uz pozdrave i Poljubac Mira, odani vam i zahvalni Fra Ilija Barišić, ofm misionar
Hvala svim kumovima! Sretan Uskrs! Želi fra Drago

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 11 i od 17,30 do 18,30 sati
U Velikom Tjednu od 8 do 12 i 15 do 19 sati.

Nedjelja 24. IV. USKRS Blagoslov jela
Ponedjeljak: 25. IV: Uskrsni ponedjeljak: Mise kao nedjeljom u 8,30 u 10 i 19 sati
Utorak 26. IV. Adila - 6. od 13. utoraka sv. Anti - molitva.
Srijeda 27. IV. Ozana Kotorska
Četvrtak 28. IV. BL JAKOV ZADRANIN propovijeda fra Jozo Sopta misa u 19 sati
Petak 29. IV. Katarina Sijenska
Subota 30. IV Pio V Papa i Pogibija Zrinskog i Frankopana
Nedjelja 1. V. MALI USKRS, BIJELA NEDJELJA, NEDJELJA BOŽANSKOG M.
OD IDUĆE NEDJELJE MISE SU RADNIM DANOM VEČERNJE U 20 SATI
Iiduće NEDJELJE SU MISE u 8,30 u 10 i u 20 sati
Svaki dan je misa u 7 i još ovaj tjedan u19 sati
Služba časova (časoslov): svagdanom u sv. misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise
Krunicu molimo svaki dan u 18,30 sati.

OBNOVA PODA U CRKVI SV. FRANE
24. travnja 2011. Kamen je postavljen. Slijedi uređenje bokobrana, skala za kor i bojanje oštećenih dijelova. Izrada novog ambona.
Hvala Bogu u crkvi smo. Hvala našim nebeskim zaštitnicima sv. Frani, Anti,... Hvala svima.
Ovoga tjedna smo primili 1250 KN. Hvala. Molimo Vas da nam pomognete platiti (prema svojim mogućnostima) podno grijanje i izvedene radove. Župa Preko je darovala oltarnu ploču koju smo ugradili . Hvala im (posebno župniku Don Mariju i Nadbiskupu koji su velikodušno ustupili oltarnu ploču). Svaki Vaš dar je dobrodošao i unaprijed Vam zahvaljujemo.
Za sve koji žele uplatiti novac na žiro račun mogu preuzeti uplatnicu u sakristiji.
Vi možete svoje priloge uplatiti za grijanje u sakristiji ili preko žiro računa:
Samostan sv. Frane u Zadru Hypo Alpe-Adria Bank d. d., Zagreb:
2500009-1101027824 s naznakom da je to za crkvu i samostan
sv. Frane u Zadru.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)